b'\n_START_ARTICLE_\nBombardiranje Dresdna\n_START_PARAGRAPH_\nDresden, glavno mesto nem\xc5\xa1ke zvezne de\xc5\xbeele Sa\xc5\xa1ke, sta Britansko kraljevo vojno letalstvo (RAF) in Ameri\xc5\xa1ko vojno letalstvo bombardirala 13., 14. in 15. februarja 1945._NEWLINE_Bombardiranje Dresdna je bilo izvedeno kot del zastra\xc5\xa1evalnega strate\xc5\xa1kega bombardiranja, s katerim so zahodni zavezniki \xc5\xbeeleli zlomiti moralo civilistov. To bombardiranje je \xc5\xa1e danes moralno zelo vpra\xc5\xa1ljivo dejanje, prej kar vojni zlo\xc4\x8din zaveznikov. Sporen je predvsem na\xc4\x8din bombardiranja: najprej so delno poru\xc5\xa1ili stavbe, da so na plan pri\xc5\xa1li leseni tramovi, potem pa so odvrgli \xc5\xa1e za\xc5\xbeigalne bombe in s tem na\xc4\x8drtno povzro\xc4\x8dili ognjeno nevihto, v kateri so se ljudje zadu\xc5\xa1ili in zgoreli. Mesto je bilo skoraj v celoti poru\xc5\xa1eno in po\xc5\xbegano, \xc5\xa1tevilo \xc5\xbertev pa ocenjujejo med 35.000 do ve\xc4\x8d kot 100.000. _NEWLINE_V Dresdnu ni bilo voja\xc5\xa1kih in industrijskih objektov, ki bi bili razumljeni kot razlog za bombardiranje, poleg tega pa se je v mesto zateklo pribli\xc5\xbeno 200 000 beguncev z vzhoda, ki so be\xc5\xbeali pred napredujo\xc4\x8do rde\xc4\x8do armado, kar je le \xc5\xa1e pove\xc4\x8dalo \xc5\xa1tevilo \xc5\xbertev._NEWLINE_Po\xc5\xbeig Dresdna je skozi o\xc4\x8di glavnega junaka opisan v Vonnegutovi Klavnici pet, kjer avtor, takrat ujeti ameri\xc5\xa1ki vojak v Dresdnu, primerja pogori\xc5\xa1\xc4\x8de z Luninim povr\xc5\xa1jem.'